section_heading: Gracia
paragraph_text: Sastav je objavio singl pod nazivom "Nije kriza" kao najavu za albuma pod nazivom Drndaj...svadba je!!!, a još jedan naslov koji će obilježiti album je pjesma "Zbogom majko, zbogom Bosno" s kojom je Gracia nastupila na Etnofestu Neum 2010. godine. Pjesme na albumu su svadbenog karaktera uz dosta narodnih motiva (etno-dance). Kao bonus na CD-u je i njihova velika uspješnica "Linđo". Za singl "Nije kriza" snimljen je i video spot u kojemu se kao glavni glumci pojavljuju prodavačice (tzv. kumice) te Vedran Mlikota i Damir Šaban.